  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Выль ар азьын Удмуртиысь каръёс но ёросъёс «Ёлка желаний» ӟечлэсьтон акци борды итӥсько. Пиналъёслэн малпанъёсынызы шаръёсты нырысетӥосыз басьтӥзы Кизнер ёросысь депутатъёс. Со сярысь Удмуртиысь тӧролэн но кивалтэтлэн пресс-службазы ивортӥз. Вож кыз вылэ 3-17 аресъем 31 пиналъёслэн малпанъёссы ошемын вал. Со секыт улон югдуре шедем, тазалыксыя сюбегатэм луонлыкъёсын, таланто, нимысьтыз ожгар ужрадэ пыриськисьёслэн нылъёссы но пиоссы. « Ёрос кенешысь депутатъёсын ӵош ми туж усто ужрадэ пыриським, со ёрсоысьтымы пиналъёслэсь малпанъёссэс быдэстыны юрттэ. Мыным Кириллэн малпанэныз шар шедиз. Солы куинь арес гинэ, со пультэн валтон машина сярысь малпаське. Пичи Кириллэз песянаез будэтэ, ӝоген ми соосты доры куное мыном но кузьым сётом » Вениамин Андреев, Кизнер ёросысь депутатъёслэн кенешсылэн тӧроез Озьы ик ӟечлэсьтон ужрадэ ёрос администарциысь, Кизнерысь ожгар частьлэн ыстэм муртъёс пыриськизы. Туэ «Ёлка желаний» ужрадлы кутскоз сётӥз Удмуртилэн тӧроез Александр Бречалов. 5-тӥ толсуре «Россия» адӟытон-форумын со кыз вылысь кык шаръёсты басьтӥз. Ӝоген малпанъёсын кыз Кун Кенешын но пуктэмын луоз. Тегъёс: пиналъёс Выльар ӟечлэсьтон Кизнер депутатъёс Удмуртия  